**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL MAKSIMALAUS SOCIALINĖS REABILITACIJOS NEĮGALIESIEMS BENDRUOMENĖJE PASLAUGŲ IŠLAIDŲ FINANSAVIMO KLAIPĖDOS MIESTO GYVENTOJAMS DYDŽIO NUSTATYMO**

2023 m. rugpjūčio 10 d. Nr. T1-232

Klaipėda

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl „Socialinių paslaugų finansavimo ir lėšų apskaičiavimo metodikos patvirtinimo“, 32 punktu ir Socialinės reabilitacijos neįgaliesiems bendruomenėje finansavimo iš Lietuvos Respublikos valstybės biudžeto lėšų tvarkos aprašo, patvirtinto Lietuvos Respublikos socialinės apsaugos ir darbo ministro 2022 m. gruodžio 16 d. įsakymu Nr. A1-853 „Dėl Socialinės reabilitacijos neįgaliesiems bendruomenėje finansavimo iš Lietuvos Respublikos valstybės biudžeto lėšų tvarkos aprašo patvirtinimo“, 8 punktu, Klaipėdos miesto savivaldybės taryba nusprendžia:

1. Patvirtinti maksimalų socialinės reabilitacijos neįgaliesiems bendruomenėje paslaugų išlaidų finansavimo dydį – 0,5 bazinės socialinės išmokos (BSI) per mėnesį už kiekvieną asmenį.
2. Nustatytą maksimalų finansuojamą dydį taikyti nuo 2023 m. spalio 1 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras Arvydas Vaitkus |  |

|  |  |
| --- | --- |
| Teikėjas – Savivaldybės meras | Arvydas Vaitkus |

Parengė

Socialinės paramos skyriaus vyriausioji specialistė

Daiva Kietelienė, tel. 39 63 01

2023-08-02